Понедельник, Виктор Владимиры фырт

Ви́ктор Влади́миры фырт Понеде́льник (райгуырдис 1937-æм азы 22 майыhttps://www.transfermarkt.com/viktor-ponedelnik/profil/spieler/215778, Ростовы-Доныл, УСФСР, ССРЦ) — советон футболист, 1960-æм азы Европæйы хъалацы «сызгъæрин голы» хицау. Советон Цæдисы спорты сгуыхт мастер (1965).

 Цардафыст 
Виктор Понедельник райгуырдис Ростовы-Доныл, йæ футболы карьеры райдыдта хæстон училищейы куы ахуыр кодта, уæд (ныртæккæ ацы училище у М. И. Неделины номыл ракетон тыхты хæстон институт)http://sportslive.ru/football/viktor-ponedelnik/.

1956-æм азы Понедельник хъазын райдыдта ростоваг футболон клуб «Торпедо»-йы сконды, уый архайдта Советон Цæдисы кълас «Б»-йы, æмæ дзы бакуырдта æртæ голы фонд хъазты дæргъы. Сезоны фæстиуæгæн командæ райста 12-æм бынат. 1957-æм азы йæ ном раивтой «Ростсельмаш»-ыл.

1959-æм азæй Понедельник хъазыди хæстонты клубы, ныры «СКА» (Ростов-Доныл). Уый уыдис йæ дебют кълас «А»-йы.

Афтæ хорз хъазыди æмæ йæм хонæг арвыстой иугонд командæмæ. Кæй зæгъын æй хъæуы, уæлдæр дивизоны чи нæ хъазы, уыдон алы хатт нæ хонынц иугонд командæмæ. 1960-æм азы 19 майы йæ фыццаг хъазт уыдис иугонд командæйы сконды, Польшæйы ныхмæ, уæд Понедельник бакуырдта æртæ голы. Фæстæдæр командæимæ цыдис Францмæ, Европæйы чемпионатмæ; уым, финалы Югославийы ныхмæ хъазгæ, Понедельник бакуырдта «сызгъæрин гол», уымæй Советон Цæдисы командæ сси Европæйы хъалацы фыццаг хицау. 1960-64 азты Понедельник нымад уыдис советон футболы хуыздæр хъазджытæй иуыл.

1966-æм азы уыдис мæскуыйаг «Спартак»-ы командæйы, фæлæ иу хъазт дæр нæ хъазыдис, афтæмæй раздæхтис ЦСКА-мæ æмæ йæ карьерæ каст фæци.

Æмткæй райсгæйæ 1956-æм азæй 1966-æм азы онг Понедельник хайад райста Советон Цæдисы чемпионаты 217 хъазты, бакуырдта 86 голы, иугонд командæйы сконды та бакуырдта 20 голы.

Йæ карьерæ куы фæцис, уæд Понедельник райдыдта кусын тренерæй «Ростсельмаш»-ы (1966—1969). 1969-æм азы фæстæ йæ фыды хуызæн спортивон журналист сси.

Анатолий Крутиковы куы фæмæрд, уæдæй нырмæ Виктор Понедельник у иунæг æгас 1960-æм азы Европæйы чемпион.

 Æнтыстытæ 

 Европæйы чемпионаты æмбулæг: 1960
 Европæйы чемпионаты æвзист призёр: 1964

 Чингуытæ 






 Æддаг æрмæг 
 Куыд хъазыди Виктор Понедельник (видеоархив)

 Фиппаинæгтæ 

Категори:СЦКП-йы уæнгтæ
Категори:Уæрæсейы журналисттæ
Категори:Советон Цæдисы футболисттæ
Категори:Википеди:Викирардтæй йæ ратæдзæнтæ чи исы, ахæм уацтæ